ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ P-3991/97 υποβολή: Enrico Ferri (PPE) προς το Συμβούλιο (15 Δεκεμβρίου 1997)

Θέμα: Διατήρηση των καταστημάτων αφορολόγητων ειδών

Λαμβάνοντας υπόψη ότι η διατήρηση των καταστημάτων αφορολόγητων ειδών δεν αποτελεί, από νομική άποψη, παραβίαση των κανόνων της ενιαίας αγοράς, δεδομένου ότι εμπίπτει στην συναινετική και όχι αρχική κυριαρχία των κρατών μελών να παρέχουν οικονομικά πλεονεκτήματα και κίνητρα για την ανάπτυξη του τουρισμού και την προστασία του καταναλωτή,

Λμβάνοντας υπόψη ότι τα λιμάνια και τα αεροδρόμια είναι χώροι ελεύθεροι και κοινοί, όχι μόνο ενδοκοινοτικοί αλλά και διηπειρωτικοί,

Λμβάνοντας υπόψη ότι με τη συμφωνία μεταξύ κρατών εξασφαλίστηκαν και εξακολουθούν να εξασφαλίζονται ελεύθερες ζώνες στην κοινοτική Ευρώπη, όπως π.χ.η Δημοκρατία του Αγίου Μαρίνου, το Πριγκηπάτο του Μονακό κτλ.,

Δδομένου ότι, τόσο για την ενιαία αγορά, όσο και για το Ευρώ, απαιτείται οπωσδήποτε μια δοκιμαστική περίοδος, που θα ισχύει και για τα νέα κράτη που θα ενταχθούν στην ΕΕ, και ότι, υπ' αυτό το πρίσμα, τα καταστήματα αφορολόγητων ειδών μπορούν να διαδραματίσουν σημαντικό ρόλο προκειμένου να οικοδομηθεί το κοινό σπίτι,

Ερωτάται το Συμβούλιο κατά πόσον προτίθεται να αναθεωρήσει την απόφαση του 1991 και να διατηρήσει τα καταστήματα αφορολόγητων ειδών ή, να παρατείνει, υπό όρους και για μεταβατική περίοδο, τη λειτουργία τους προκειμένου, μεταξύ άλλων, να χρησιμεύσουν ώστε να δοκιμαστεί το ενιαίο νόμισμα;

Απάντηση (16 Φεβρουαρίου 1998)

To Συμβούλιο παρακαλεί τον αξιότιμο κ. Βουλευτή να ανατρέξει στην απάντηση που δόθηκε στην υπ'αριθ. Ε-1515/97 γραπτή ερώτηση.
ΓΡΑΠΤΗ ΕΡΩΤΗΣΗ αρ θ. 3723/97 του Gianni TAMINO προς το Συμβούλ ο. Εκπροσώπηση των ευρωπαiκών κυβερνήσεων στα συμβούλια καταναλωτών



Επίσημη Εφημερίδα αριθ. C 158 της 25/05/1998 σ. 0183



ΓΡΑΠΤΗ ΕΡΩΤΗΣΗ E-3723/97 υποβολή: Gianni Tamino (V) προς το Συμβούλιο (24 Νοεμβρίου 1997) Θέμα: Εκπροσώπηση των ευρωπαοκών κυβερνήσεων στα συμβούλια καταναλωτών Σεβόμενο το γεγονός ότι κάθε χώρα μέλος αποφασίζει αυτόνομα ποιον υπουργό ή υφυπουργό θα στείλει στα ευρωπαϊκά συμβούλια υπουργών, το Συμβούλιο έχει την άποψη ότι οι ευρωπαίοι καταναλωτές και τα συμφέροντά τους εκπροσωπούνται καλύτερα από τον υπουργό βιομηχανίας ή γεωργίας, όπως συμβαίνει σε ορισμένες περιπτώσεις, ή από τον υπουργό υγείας ή περιβάλλοντος; Απάντηση (16 Φεβρουαρίου 1998) Ο καθορισμός των καταλληλότερων αντιπροσώπων τους για τα Συμβούλια που ασχολούνται με την πολιτική καταναλωτών, υπάγεται στην αποκλειστική αρμοδιότητα των κυβερνήσεων των κρατών μελών.
ΓΡΑΠΤΗ ΕΡΩΤΗΣΗ E-3261/97 υποβολή: Peter Skinner (PSE) προς την Επιτροπή (20 Οκτωβρίου 1997)

Θέμα: Συγκριτικές στατιστικές για τις πυρκαγιές στην Ευρωπαοκή Κοινότητα

Η επισκόπηση των στοιχείων σχετικά με τους θανάτους, τους τραυματισμούς και την καταστροφή περιουσιών λόγω πυρκαγιάς έχει μεγάλη σημασία, διότι επιτρέπει την επισήμανση των πλέον κατάλληλων μεθόδων για τις πυροσβεστικές υπηρεσίες. Το ισχύον σύστημα συλλογής στατιστικών στοιχείων σε εθνικό επίπεδο εμποδίζει την ζωτικής σημασίας διακρατική συνεργασία. Τα στοιχεία που προσφέρει το παγκόσμιο κέντρο στατιστικής είναι ακατάλληλα και θεωρούνται αναξιόπιστα από την Συνομοσπονδία Ευρωπαϊκών Ενώσεων Πυροσβεστών (FEU).

Πιστεύει η Επιτροπή ότι θα ήταν παραγωγική για την Κοινότητα η συγκέντρωση ορισμένων κοινών βασικών πληροφοριών που θα μπορούσαν να βοηθήσουν τον προσδιορισμό των μελλοντικών προτεραιοτήτων και των πλέον κατάλληλων μεθόδων για τις πυροσβεστικές υπηρεσίες;

Απάντηση της κας Bjerregaard εξ ονόματος της Επιτροπής (25 Νοεμβρίου 1997)

Η Επιτροπή θεωρεί ιδιαίτερα χρήσιμο για τα κράτη μέλη να διαθέτουν πληρέστερες πληροφορίες και στατιστικές σχετικά με τα αποτελέσματα των πυρκαγιών. Η Επιτροπή δεν έχει στοιχεία για πυροστατιστικές από το παγκόσμιο κέντρο στατιστικών.

Όσον αφορά τα ατυχήματα που περιλαμβάνουν τραυματισμούς, οι στατιστικές για την υγεία και την ασφάλεια περιλαμβάνονται στο πρόγραμμα-πλαίσιο για τις δράσεις προτεραιότητας στον τομέα της στατιστικής πληροφόρησης 1993-1997 ((ΕΕ άριθ.L 219 της 28.8.1993 )) (απόφαση του Συμβουλίου 93/464/ΕΟΚ).

Το Ευρωπαϊκό σύστημα παρακολούθησης των ατυχημάτων που συμβαίνουν στο σπίτι και κατά την ψυχαγωγία (EHLASS) παρέχει στοιχεία για τα ατυχήματα που συμβαίνουν στο σπίτι ή κατά την ψυχαγωγία στην Κοινότητα, συμπεριλαμβανομένων και των ατυχημάτων που προέρχονται από φωτιά. Για τα εργασιακά ατυχήματα, συμπεριλαμβανομένων και αυτών που προκαλούν εγκαύματα, συλλέγονται στοιχεία σε κοινοτικό επίπεδο μέσω των Ευρωπαϊκών στατιστικών για τα ατυχήματα στην εργασία (ESAW). Μελλοντικές βελτιώσεις στο ESAW θα του επιτρέψουν, ίσως, να προσδιορίσει τον μηχανισμό που προκαλεί το ατύχημα (εάν δηλ. προκλήθηκε, ή όχι, από φωτιά).

Επίσης, ατυχήματα και τραύματα περιλαμβάνονται στον μη εξαντλητικό κατάλογο των περιοχών που περιέχονται στο παράρτημα 2 της απόφασης 1400/97/ΕΚ του Ευρωπαϊκού Κοινοβουλίου και του Συμβουλίου, της 30ής Ιουνίου 1997, περί θεσπίσεως προγράμματος κοινοτικής δράσεως στην παρακολούθηση της υγείας ((ΕΕ L 193 της 22.7.1997 )). Επιπλέον, στον τομέα της πρόληψης των τραυματισμών, η Επιτροπή θα έχει εκδώσει ανακοίνωση και θα υποβάλει πρόταση για κοινοτικό πρόγραμμα δράσης (1999-2003) ((COM (97) 178 τελικό )).

Επί πλέον, οτιδήποτε σχετίζεται με τη φωτιά, περιλαμβάνεται στο πρόγραμμα δράσης της Κοινότητας στον τομέα της πολιτικής προστασίας, η οποία συζητείται στο Συμβούλιο ((COM (96) 219 )).

Η Επιτροπή είναι έτοιμη να υποστηρίξει πρωτοβουλίες προς την κατεύθυνση της βελτίωσης της βασικής και ευρείας ενημέρωσης σε κοινοτικό επίπεδο, εφόσον διατεθούν επαρκείς πόροι και μέσα στο πλαίσιο των σχετικών προγραμμάτων κοινοτικής δράσεως.
ΓΡΑΠΤΗ ΕΡΩΤΗΣΗ E-3656/97 υποβολή: Μιχαήλ Παπαγιαννάκης (GUE/NGL) προς την Επιτροπή (19 Νοεμβρίου 1997)

Θέμα: Εμπόριο όπλων

Λαμβάνοντας υπόψη ότι κάποια κράτη μέλη της Ε.Ε. είναι παραγωγοί και εξαγωγείς όπλων προς τρίτες χώρες και ότι η Επιτροπή έχει λάβει αποφάσεις από το 1991 για τη ρύθμιση του εμπορίου όπλων χωρίς καμία δεσμευτική ισχύ και χωρίς να δοθεί συνέχεια,

Οτι ο τομέας αυτός είναι πολύ ευαίσθητος και εκπροσωπεί πολλά και μεγάλα συμφέροντα και επηρεάζει πολλούς και σημαντικούς τομείς της οικονομίας,

Οτι παρόλο που ορισμένα κράτη μέλη έχουν σήμερα καθιερώσει δεοντολογικούς κανόνες στις πωλήσεις όπλων, δεν υπάρχει κοινή ευρωπαϊκή πολιτική.

Ερωτάται η Επιτροπή εάν και πότε σκοπεύει να αναλάβει πρωτοβουλία ώστε να υπάρξει ένας κώδικας συμπεριφοράς που να ρυθμίζει δεσμευτικά το εμπόριο όπλων.

Απάντηση του κ. Van den Broek εξ ονόματος της Επιτροπής (5 Δεκεμβρίου 1997)

Η Επιτροπή ανησυχεί για τις διαφορετικές πολιτικές και πρακτικές που υπάρχουν μεταξύ των κρατών μελών στον ευαίσθητο τομέα παραγωγής και εξαγωγής όπλων. Το Κοινοβούλιο υιοθέτησε το Μάιο 1997 ένα ψήφισμα με βάση την έκθεση Titley, που καλούσε την Επιτροπή να συντάξει ένα Λευκό Βιβλίο σχετικά με τις εξαγωγές όπλων ώστε να γίνει καλύτερη αξιολόγηση της θέσης που κατέχει η Κοινότητα στο παγκόσμιο εμπόριο όπλων. Η Επιτροπή έλαβε υπόψη αυτήν την πρόταση και ετοιμάζει αυτό το έγγραφο.
ΓΡΑΠΤΗ ΕΡΩΤΗΣΗ P-3620/97 υποβολή: David Thomas (PSE) προς την Επιτροπή (10 Νοεμβρίου 1997)

Θέμα: Προτάσεις της Επιτροπής για την Προστασία των Ζώων

Θα μπορούσε η Επιτροπή να επιβεβαιώσει ότι προτίθεται να επιβεβαιώσει την υπόσχεσή της όσον αφορά την υποβολή προτάσεων για την προστασία των ωοτόκων ορνίθων, την καλή μεταχείριση των ζώων κατά τη διάρκεια της σφαγής και των ζώων αναπαραγωγής κατά την μεταφορά τους το 1997;

Απάντηση του κ. Fischler εξ ονόματος της Επιτροπής (16 Δεκεμβρίου 1997)

Σύμφωνα με το άρθρο 9 της οδηγίας 88/166/ΕΟΚ για τον καθορισμό των ελάχιστων προδιαγραφών σχετικά με την προστασία των ωοπαραγωγών ορνίθων που εκτρέφονται σε κλωβοστοιχίες ((ΕΕ L 74 της 19.03.1988 )) η Επιτροπή υποβάλλει έκθεση σχετικά με τις επιστημονικές εξελίξεις όσον αφορά τις συνθήκες διαβίωσης των ορνίθων στα διάφορα συστήματα εκτροφής καθώς και σχετικά με τις διατάξεις του παραρτήματος, η οποία θα συνοδεύεται, ενδεχομένως, από τις κατάλληλες προτάσεις αναπροσαρμογής. Η Επιτροπή προτίθεται να υποβάλει την έκθεση στο Συμβούλιο και το Κοινοβούλιο στις αρχές του 1998, καθώς και όσες προτάσεις έχουν σχέση με τα συμπεράσματα της έκθεσης.

Σύμφωνα με το άρθρο 13 της οδηγίας 93/119/ΕΚ για την προστασία των ζώων κατά τη σφαγή ή/και τη θανάτωσή τους ((ΕΕ L 340 της 31.12.1993 )) η Επιτροπή, υποβάλλει στο Συμβούλιο έκθεση η οποία καταρτίζεται βάσει γνωμοδότησης της Επιστημονικής Κτηνιατρικής Επιτροπής και συνοδεύεται από κατάλληλες προτάσεις σχετικά με τον καθορισμό της χρησιμοποίησης πιστολιού με σφαίρες, είτε αναισθητικών αερίων, είτε συνδυασμών των δύο ανωτέρω μέσων αναισθητοποίησης ή θανάτωσης, καθώς και άλλων επιστημονικά αναγνωρισμένων μεθόδων αναισθητοποίησης ή θανάτωσης. Η Επιτροπή προτίθεται να υποβάλει την έκθεση στο Συμβούλιο κατά το πρώτο εξάμηνο του 1998, μαζί με τις σχετικές προτάσεις.

Παράλληλα, η Επιτροπή σκοπεύει να ασχοληθεί με το αν θα πρέπει, ή όχι, να εκφορτώνονται χοίροι αναπαραγωγής σε σημεία στάσης και, αν ναι, να υποβάλει προτάσεις για την καλή διαβίωση των υπό εξέταση ζώων, οι οποίες θα πρέπει να συμφωνούν με εκείνες που προβλέπονται στην οδηγία 91/628/ΕΟΚ για την προστασία των ζώων κατά τη μεταφορά και για την τροποποίηση των οδηγιών 90/425/ΕΟΚ και 91/496/ΕΟΚ ((ΕΕ L 340 της 11.12.1991, οδηγία όπως τροποποιήθηκε τελευταία από την οδηγία 95/29/ΕΚ, ΕΕ L 148 της 30.06.1995 )).
ΓΡΑΠΤΗ ΕΡΩΤΗΣΗ E-3352/97 υποβολή: Helena Torres Marques (PSE) προς την Επιτροπή (22 Οκτωβρίου 1997)

Θέμα: Πιλοτικά σχέδια για τη διάνοιξη νέων οδών οικονομικής και κοινωνικής ανάπτυξης

Η Ευρωπαϊκή Επιτροπή ενέκρινε 103 εκατ. ECU για 106 πιλοτικά σχέδια που στοχεύουν στην αναζήτηση νέων οδών οικονομικο-κοινωνικής ανάπτυξης στις πόλεις και περιφέρειες της Ευρωπαϊκής Ένωσης, αποβλέποντας στην εξεύρεση νέων μέσων για τη δημιουργία θέσεων εργασίας. Σε αυτά τα πιλοτικά σχέδια συμπεριλαμβάνονται ενέργειες που προορίζονται για νέες μορφές απασχόλησης, διαπεριφερειακή συνεργασία και πολιτιστικά ζητήματα, προώθηση και καινοτομία, περιφερειακές πρωτοβουλίες που σχετίζονται με την κοινωνία της πληροφόρησης και καινοτόμους δράσεις για την αστική ανάπτυξη.

Θα μπορούσε η Επιτροπή να με πληροφορήσει κατά πόσον μεταξύ των προγραμμάτων αυτών υπάρχουν και κάποια που προορίζονται για την Πορτογαλία και, αν ναί, ποιά είναι αυτά;

Απάντηση της κ. Wulf-Mathies εξ ονόματος της Επιτροπής (21 Νοεμβρίου 1997)

Όσον αφορά το άρθρο 10 του κανονισμού σχετικά με το Ευρωπαϊκό Ταμείο Περιφερειακής Ανάπτυξης ((ΕΕ L της 31.07.1993 )) (καινοτόμες ενέργειες στον τομέα της περιφερειακής ανάπτυξης), έχουν κατατεθεί, επί του παρόντος, 28 πρότυπα πειραματικά σχέδια, στα οποία συμμετέχει η Πορτογαλία, το συνολικό κόστος των οποίων ανέρχεται σε 19,2 εκατ. ECU. Τα 26 από αυτά αποτελούν σχέδια διαπεριφερειακής συνεργασίας, με προϋπολογισμό ύψους 15,9 εκατ. ECU. H χρηματοδοτική ενίσχυση στο πλαίσιο δύο εκ των ανωτέρω πρότυπων πειραματικων σχεδίων προορίζεται αποκλειστικά για περιοχές της Πορτογαλίας και ανέρχεται σε 3,3 εκατ. ECU. Ο πίνακας, που διαβιβάσθηκε απευθείας στο αξιότιμο μέλος του Κοινοβουλίου και στη Γραμματεία του Κοινοβουλίου, περιλαμβάνει πλήρη κατάλογο των σχεδίων που εγκρίθηκαν καθώς και εκείνων για τα οποία διακόπηκε η χρηματοδοτική ενίσχυση.

Εξάλλου,θεωρείται πολύ πιθανό να χρηματοδοτηθούν διάφορα προγράμματα που αφορούν την Πορτογαλία, όπως το RECITE II, το ECOS-Ouverture, καθώς και άλλες πρότυπες πειραματικές ενέργειες σχετικά με το χωροταξικό σχεδιασμό. Σύντομα, θα δημοσιευτούν περαιτέρω πληροφορίες σχετικά με τα ανωτέρω προγράμματα.
ΓΡΑΠΤΗ ΕΡΩΤΗΣΗ P-3494/97 υποβολή: Carmen Dνez de Rivera Icaza (PSE) προς την Επιτροπή (29 Οκτωβρίου 1997)

Θέμα: Το Ευρώ και η Επιτροπή τραπεζικών ισοτιμιών

Υψηλός αξιωματούχος του ισπανικού κράτους, αρμόδιος για την οικονομία, δήλωσε ότι δεν αποκλείει να εισπράξουν τα τραπεζικά ιδρύματα προμήθεια όταν θα εφαρμόσουν τη μετατροπή της σημερινής πεσέτας σε Ευρώ από 1ης Ιανουαρίου 1999.

Δεδομένου ότι τούτο είναι αναγκαστικό για τα κράτη μέλη που αρχικά θα εφαρμόσουν το Ευρώ:

Μπορεί η Επιτροπή να μας ενημερώσει εάν αυτή η πρακτική θα αφεθεί στη διακριτική ευχέρεια των ιδίων των κρατών μελών και, εάν ναι, να καταστήσει σαφές ότι η αναγκαστική μετατροπή του νομίσματος δεν θα δημιουργήσει επιπλέον κόστος για τον ευρωπαίο πολίτη;

Απάντηση του κ. de Silguy εξ ονόματος της Επιτροπής (4 Δεκεμβρίου 1997)

Μολονότι η πρόταση κανονισμού του Συμβουλίου για την εισαγωγή του ευρώ ((ΕΕ C 236 της 2.8.1997. Στο Συμβούλιο έχει επιτευχθεί ομοφωνία για το εν λόγω κείμενο. Εν τούτοις, λαμβάνοντας υπόψη τη νομική βάση του κειμένου (άρθρο 109 Λ παράγραφος 4), αυτό δεν μπορεί να θεσπισθεί επισήμως, μέχρις ότου ανακοινωθεί ο κατάλογος κρατών μελών που συμμετέχουν στο ευρώ. )) δεν ασχολείται άμεσα με το ζήτημα των δαπανών μετατροπής, περιέχει τα στοιχεία για την απάντηση στην ερώτηση του Αξιότιμου Μέλους του Κοινοβουλίου.

Το άρθρο 8 παράγραφος 3 της πρότασης προβλέπει πράγματι την υποχρέωση των τραπεζών να μετατρέψουν σε ευρώ όλα τα ποσά που πιστώνονται στους λογαριασμούς των πελατών τους. Το άρθρο αυτό περιλαμβάνει επίσης τις αναγκαίες μετατροπές κατά τη διάρκεια της μεταβατικής περιόδου από το 1999 έως το 2001 (π.χ. σε περιπτώσεις όπου ο λογαριασμός του χρεώστη και ο λογαριασμός του πιστωτή εκφράζονται ο ένας σε ευρώ και ο άλλος σε εθνικό νόμισμα) και για την οριστική μετάβαση των τραπεζικών λογαριασμών το 2002.

Επειδή πρόκειται για υποχρεωτικές πράξεις, δικαιολογημένα πιστεύεται ότι η μετατροπή θα πραγματοποιηθεί δωρεάν για τους πελάτες. Αυτό ισχύει επίσης και για την οριστική μετατροπή το 2002 των κερμάτων και των χαρτονομισμάτων από τα εθνικά νομίσματα σε ευρώ.

Πρέπει, εντούτοις, να σημειωθεί ότι το άρθρο 8 παράγραφος 3 δεν καλύπτει όλα τα θέματα που αφορούν τις δαπάνες μετατροπής. Για παράδειγμα, δεν έχει επιλυθεί το θέμα του τρόπου τιμολόγησης από το 1999 έως το 2001 των υπηρεσιών σε ευρώ που παρέχονται, σε μη υποχρεωτική βάση, από τις τράπεζες ύστερα από αίτημα των πελατών τους, καθώς επίσης και της μετατροπής, κατά την ίδια περίοδο, των κερμάτων και των χαρτονομισμάτων μεταξύ των νομισμάτων που συμμετέχουν στη ζώνη του ευρώ.

Για την εξέταση αυτών των θεμάτων, η Επιτροπή δημιούργησε την άνοιξη του 1997 μια ομάδα εργασίας που αποτελείται από εκπροσώπους όλων των ενδιαφερομένων εταίρων: ενώσεις τραπεζών, επαγγελματικές οργανώσεις, ενώσεις καταναλωτών και δημόσιες αρχές. Στόχος είναι να διαπιστωθεί μέχρι το τέλος του έτους εάν απαιτείται κοινή προσέγγιση εκ μέρους όλων των συμμετεχόντων κρατών μελών και να προσδιορισθούν, επίσης μέχρι το τέλος του έτους, οι τυχόν απαιτήσεις όσον αφορά τη νομοθεσία ή τον κώδικα δεοντολογίας.
ΓΡΑΠΤΗ ΕΡΩΤΗΣΗ E-2908/97 υποβολή: Kenneth Collins (PSE) προς την Επιτροπή (17 Σεπτεμβρίου 1997)

Θέμα: Διακρίσεις στην Πορτογαλία σε ό,τι αφορά τον φόρο προστιθέμενης αξίας

Στην απάντησή της τής 7ης Δεκεμβρίου 1994 στην ερώτηση Ε-2086/94 ((ΕΕ C 75 της 27.03.1995, σελ. 17 )), η οποία αφορά την επιβολή φόρου προστιθέμενης αξίας στον τομέα των οινοπνευματωδών στην Πορτογαλία,η Επιτροπή πληροφορεί ότι εξετάζει επί του παρόντος το θέμα με σκοπό την λήψη απόφασης η οποία θα το διευθετεί.

Έχει λάβει η Επιτροπή κάποια σχετική απόφαση και έχουν ληφθεί έκτοτε μέτρα προκειμένου να εξισωθεί ο συντελεστής του φόρου προστιθέμενης αξίας στην Πορτογαλία τουλάχιστον με το ελάχιστο όριο του 12% που απαιτείται από την 1η Ιανουαρίου 1993 ή με το 17% που ισχύει για όλα τα άλλα οινοπνευματώδη ποτά;

Απάντηση του κ. Monti εξ ονόματος της Επιτροπής (11 Νοεμβρίου 1997)

Η κοινοτική νομοθεσία για τον ΦΠΑ η οποία διέπει τη φορολόγηση των αλκοολούχων ποτών εξακολουθεί να είναι ίδια με αυτήν η οποία περιγράφεται στην απάντηση στην ερώτηση Ε-2086/94 του Αξιότιμου Μέλους του Κοινοβουλίου. Προς το παρόν, τα αλκοολούχα ποτά φορολογούνται κατά κανόνα στην Πορτογαλία με τον συνήθη συντελεστή 17%. Παρόλα αυτά, η Πορτογαλία εξακολουθεί να φορολογεί το κρασί με τον μειωμένο συντελεστή 5%, πράγμα το οποίο κατά την άποψη της Επιτροπής αντιβαίνει στην προαναφερθείσα κοινοτική νομοθεσία. Για το θέμα αυτό έχει ήδη κινηθεί η προβλεπόμενη διαδικασία επί παραβάσει.
ΓΡΑΠΤΗ ΕΡΩΤΗΣΗ E-3195/97 υποβολή: Bernie Malone (PSE) προς την Επιτροπή (16 Οκτωβρίου 1997)

Θέμα: SLIM

Είναι σε θέση η Επιτροπή να διευκρινίσει τις ενδεχόμενες επιπτώσεις της δίκης SLIM στο ρόλο της Επιτροπής Ευρωπαϊκού Συνδέσμου Μαιών και της συμβουλευτικής επιτροπής της έναντι της ίδιας της Επιτροπής;

Απάντηση του κ.Monti εξ'ονόματος της Επιτροπής (18 Νοεμβρίου 1997)

Θα πρέπει κατ'αρχάς να γίνει διάκριση μεταξύ της επιτροπής ευρωπαϊκού συνδέσμου μαιών, που δεν έχει κανένα θεσμικό δεσμό με την Επιτροπή, της συμβουλευτικής επιτροπής για την εκπαίδευση των μαιών, που δημιουργήθηκε από την Επιτροπή με την απόφαση του Συμβουλίου 80/156/ΕΟΚ της 21ης Ιανουαρίου 1980 ((ΕΕ L 33 της 11.2.1980 )), ταυτόχρονα με την έγκριση των τομεακών οδηγιών 80/154/ΕΟΚ περί αμοιβαίας αναγνωρίσεως των διπλωμάτων, πιστοποιητικών και άλλων τίτλων μαίας και περί των μέτρων προς διευκόλυνση της πραγματικής ασκήσεως του δικαιώματος εγκαταστάσεως και του δικαιώματος της ελεύθερης παροχής υπηρεσιών1 και 80/155/ΕΟΚ περί του συντονισμού των νομοθετικών, κανονιστικών και διοικητικών διατάξεων που αφορούν την ανάληψη και άσκηση των δραστηριοτήτων της μαίας1.

Σε ότι αφορά τις συνέπειες της πρωτοβουλίας SLIM (απλοποίηση της νομοθεσίας για την εσωτερική αγορά) στον ρόλο της συμβουλευτικής επιτροπής για την εκπαίδευση των μαιών, η Επιτροπή ανέφερε, στην ανακοίνωση προς το Συμβούλιο και το Ευρωπαϊκό Κοινοβούλιο σχετικά με την πρόοδο του SLIM ((έγγραφο COM (96) 559 τελικό. )), ότι θα παρουσιάσει το 1997, προτάσεις για την εκλογίκευση της λειτουργίας των συμβουλευτικών επιτροπών (για την εκπαίδευση των ιατρών, νοσοκόμων, οδοντιάτρων, κτηνιάτρων, μαιών, φαρμακοποιών). Η Επιτροπή συνεχίζει τις εργασίες της επί του θέματος και δεν έχει ακόμα καταλήξει σε οριστικά συμπεράσματα σχετικά.
ΓΡΑΠΤΗ ΕΡΩΤΗΣΗ E-3130/97 υποβολή: Marjo Matikainen-Kallstrφm (PPE) προς την Επιτροπή (13 Οκτωβρίου 1997)

Θέμα: Πρόγραμμα παροχής γάλακτος στα σχολεία

Η απάντηση της Επιτροπής που έλαβα από τον Επίτροπο κ Franz Fischler (10.9.1997, Ε-2448/97) ((ΕΕ C 82, 17.3.1998, 82. )) σε ερώτησή μου σχετικά με το γάλα που παρέχεται στους μαθητές στα σχολεία δεν είναι ικανοποιητική. Η απάντηση αυτή αγνοεί παντελώς το ουσιαστικότερο επιχείρημά μου που είναι ότι το πλεονάζον λίπος στα προϊόντα γάλακτος δεν θα πρέπει να αποτελεί λόγο στην κοινοτική πολιτική για αύξηση του επιπέδου επιδοτήσεων. 'Οσο λιγότερο λίπος περιέχουν τα προϊόντα γάλακτος, τόσο πιό κατάλληλα είναι για την υγεία των καταναλωτών. Κατά συνέπειαν, για λόγους υγείας των πολιτών τα προϊόντα γάλακτος μικρής περιεκτικότητας σε λίπος πρέπει να επιδοτούνται πιό αδρά σε σύγκριση με αυτά που περιέχουν περισσότερο λίπος.

Αναφορικά με τα ανωτέρω υποβάλω τις ακόλουθες συμπληρωματικές ερωτήσεις: Πώς δικαιολογεί η Επιτροπή το γεγονός ότι, παρότι συμφωνεί με την άποψη ότι η μείωση της κατανάλωσης λιπών προάγει την υγεία των πολιτών, προτίθεται και στη συνέχεια να επιδοτεί χρηματικά τα μεγάλης περιεκτικότητας σε λίπος προϊόντα γάλακτος εις βάρος αυτών που περιέχουν μικρές ποσότητες; Εχει τα περιθώρια η Επιτροπή να αδιαφορεί για το θέμα της υγείας των πολιτών εν σχέσει με το θέμα του λίπους στο γάλα; Δεν προάγει, άραγε, η ίση μεταχείριση ως προς τις επιδοτήσεις του χαμηλής περιεκτικότητας σε λίπος γάλακτος την κατανάλωση όλων των προϊόντων γάλακτος;

Απάντηση του κ. Fischler εξ ονόματος της Επιτροπής (17 Δεκεμβρίου 1997)

Το καθεστώς ενισχύσεων για το σχολικό γάλα εντάσσεται στο πλαίσιο της κοινής οργάνωσης των αγορών στον τομέα του γάλακτος και των γαλακτοκομικών προϊόντων, και αποβλέπει στην αξιοποίηση του γάλακτος μέσω των δύο συστατικών του, των λιπαρών ουσιών και των πρωτεϊνών. Δεδομένου του ανωτέρω στόχου, η Επιτροπή προσπαθεί, με την κατάρτιση καταλόγου που θα περιλαμβάνει τα επιλέξιμα προϊόντα καθώς και το ποσό ενίσχυσης που τους αντιστοιχεί, να συμβάλει προς την κατεύθυνση μιας υγιούς και ποικίλης διατροφής, χωρίς ωστόσο να επιθυμεί να επηρεάσει υπέρ της επιλογής κάποιου συγκεκριμένου γαλακτοκομικού προϊόντος.

Η Επιτροπή θα αξιολογήσει τα αποτελέσματα του εν λόγω προγράμματος, σε σχέση με το κατα πόσο αυτό προωθεί και συμβάλλει προς μια υγιή διατροφή, και θα λάβει τα κατάλληλα μέτρα προκειμένου να το τελειοποιήσει, αν αυτό κριθεί απαραίτητο.
ΓΡΑΠΤΗ ΕΡΩΤΗΣΗ E-2723/97 υποβολή: Jesϊs Cabezσn Alonso (PSE) προς την Επιτροπή (1 Σεπτεμβρίου 1997)

Θέμα: Εξυγίανση του Ορμου του Σανταντέρ

Σύντομα πρόκειται να αρχίσουν τα έργα για τη γενική εξυγίανση του Ορμου του Σανταντέρ.

Τα έργα προβλέπεται να εκτελεστούν σε τρείς φάσεις και το συνολικό τους κόστος υπερβαίνει τις 14.000 εκατ. πεσέτες. 'Ηδη έχει προκηρυχθεί η ανάθεση των έργων της πρώτης φάσης.

Τι ποσοστό του συνολικού κόστους θα συγχρηματοδοτηθεί από την Ευρωπαϊκή 'Ενωση;

Από ποιά Ταμεία (ΕΤΠΑ ή Συνοχής) ή δημοσιονομικό κονδύλιο θα καλυφθεί η εν λόγω συγχρηματοδότηση;

Απάντηση της κ. Wulf-Mathies εξ ονόματος της Επιτροπής (15 Οκτωβρίου 1997)

Στις 3 Μαΐου 1996, οι αρχές της Ισπανίας υπέβαλαν στην Επιτροπή αίτηση συγχρηματοδότησης των εργασιών που προβλέπονται στην πρώτη φάση του έργου «Γενική εξυγείανση του όρμου του Σανταντέρ» (Saneamiento integral de la Bahνa de Santander). Ο προϋπολογισμός των εργασιών αυτής της πρώτης φάσης εκτιμάται σε 4 030 εκατ. πεσέτες. Η εν λόγω αίτηση αποτέλεσε το αντικείμενο απόφασης κατακύρωσης εκ μέρους της Επιτροπής, στις 14 Ιουλίου 1997. Το Ευρωπαϊκό Ταμείο Περιφερειακής Ανάπτυξης συγχρηματοδοτεί αυτή την πρώτη φάση με 17,72 εκατ. ECU (2 821 εκατομμύρια πεσέτες) αντί συνολικού κόστους 25,32 εκατ. ECU.

Η δεύτερη φάση του έργου αποτέλεσε το αντικείμενο αίτησης για συγχρηματοδότηση από το Ταμείο Συνοχής, που κατατέθηκε στις 29 Απριλίου 1997. Το συνολικό κόστος αυτής της δεύτερης φάσης ανέρχεται σε 4 750 εκατομμύρια πεσέτες. Ο φάκελλος της υπόθεσης βρίσκεται υπό συζήτηση.

Το κράτος μέλος δεν ενημέρωσε την Επιτροπή σχετικά με τη χρηματοδότηση της τρίτης φάσης του έργου.
ΓΡΑΠΤΗ ΕΡΩΤΗΣΗ P-3666/97 υποβολή: Honσrio Novo (GUE/NGL) προς την Επιτροπή (10 Νοεμβρίου 1997)

Θέμα: Επίσκεψη του Επιτρόπου Franz Fischler στην Πορτογαλία

Ο Επίτροπος Franz Fischler μετέβη στην Πορτογαλία στις 3 Noεμβρίου 1997, προκειμένου να συμμετάσχει σε συσκέψεις με τους υπευθύνους διαφόρων εθνικών γεωργικών οργανώσεων.

Κατά την επίσκεψη αυτή, ο Επίτροπος Franz Fischler είχε συναντήσεις με τον Πορτογάλο πρωθυπουργό (που είναι ταυτόχρονα Γενικός Γραμματέας του Σοσιαλιστικού Κόμματος) και με τον πρόεδρο του Σοσιαλδημοκρατικού Κόμματος. Παρομοίως και ο Πρόεδρος της Επιτροπής, κ. Jacques Santer, ο οποίος κατά την επίσκεψη που πραγματοποίησε στην Πορτογαλία, στις 7 Οκτωβρίου τ.έ, συναντήθηκε μόνον με τον Γενικό Γραμματέα του Σοσιαλιστικού Κόμματος και με τον πρόεδρο του Σοσιαλδημοκρατικού Κόμματος.

Νομίζω, ωστόσο, ότι η Επιτροπή γνωρίζει, είναι μάλιστα υποχρεωμένη να γνωρίζει, ότι στο πορτογαλικό κοινοβούλιο εκπροσωπούνται πέντε πολιτικά κόμματα κι ότι μεταξύ των μελών του Ευρωπαϊκού Κοινοβουλίου είναι πορτογάλοι βουλευτές που εκπροσωπούν τέσσερα από τα πέντε αυτά πολιτικά κόμματα.

Για τον λόγο αυτό αρχίζει να είναι πολύ περίεργη, θα έλεγα μάλιστα ότι συνιστά διακριτική μεταχείριση, η στάση που πολλοί παράγοντες της Ευρωπαϊκής Επιτροπής, όταν επισκέπτονται την Πορτογαλία, τηρούν έναντι του συνόλου των πολιτικών δυνάμεων της χώρας.

Πώς δικαιολογεί η Ευρωπαϊκή Επιτροπή τέτοια στάση;

Προτίθεται ή όχι η Επιτροπή να μεταβάλει αμέσως αυτή την τακτική, κάθε φορά που κάποιο από τα μέλη της μεταβαίνει στην Πορτογαλία;

Απάντηση του κ. Santer εξ ονόματος της Επιτροπής (19 Νοεμβρίου 1997)

Τα μέλη της Επιτροπής με ευχαρίστηση συναντούν ένα ευρύ φάσμα ατόμων, αλλά δεν είναι δυνατόν να συναντούν όλα τα πολιτικά κόμματα κατά τη διάρκεια των ταξιδιών τους, ιδίως όταν δεν υπάρχει σχετικό αίτημα.